**Θουκυδίδης, Ἱστορίαι, 1.75 (έκδ. Oxford Classical Texts)**

Πριν από την έναρξη του Πελοποννησιακού Πολέμου, οι Αθηναίοι εξηγούν στους Λακεδαιμονίους για ποιους λόγους ανέλαβαν την ηγεμονία της Αθηναϊκής Συμμαχίας.

Ἆρ’ ἄξιοί ἐσμεν, ὦ Λακεδαιμόνιοι, καὶ προθυμίας ἕνεκα τῆς τότε καὶ γνώμης ξυνέσεως ἀρχῆς γε ἧς ἔχομεν τοῖς Ἕλλησι μὴ οὕτως ἄγαν ἐπιφθόνως διακεῖσθαι; Καὶ γὰρ αὐτὴν τήνδε ἐλάβομεν οὐ βιασάμενοι, ἀλλ’ ὑμῶν μὲν οὐκ ἐθελησάντων παραμεῖναι πρὸς τὰ ὑπόλοιπα τοῦ βαρβάρου, ἡμῖν δὲ προσελθόντων τῶν ξυμμάχων καὶ αὐτῶν δεηθέντων ἡγεμόνας καταστῆναι· ἐξ αὐτοῦ δὲ τοῦ ἔργου κατηναγκάσθημεν τὸ πρῶτον προαγαγεῖν αὐτὴν ἐς τόδε, μάλιστα μὲν ὑπὸ δέους, ἔπειτα καὶ τιμῆς, ὕστερον καὶ ὠφελίας. Καὶ οὐκ ἀσφαλὲς ἔτι ἐδόκει εἶναι τοῖς πολλοῖς ἀπηχθημένους, καί τινων καὶ ἤδη ἀποστάντων κατεστραμμένων, ὑμῶν τε ἡμῖν οὐκέτι ὁμοίως φίλων, ἀλλ’ ὑπόπτων καὶ διαφόρων ὄντων, ἀνέντας κινδυνεύειν· καὶ γὰρ ἂν αἱ ἀποστάσεις πρὸς ὑμᾶς ἐγίγνοντο. Πᾶσι δὲ ἀνεπίφθονον τὰ ξυμφέροντα τῶν μεγίστων πέρι κινδύνων εὖ τίθεσθαι.

Γ1. Να γράψετε στο τετράδιό σας τη μετάφραση του παρακάτω αποσπάσματος: «Ἆρ’ ἄξιοί ἐσμεν [...] ἡγεμόνας καταστῆναι». Μονάδες 10

Γ2. Ποιους λόγους επικαλούνται οι Αθηναίοι για το γεγονός ότι ανέλαβαν την ηγεμονία της Αθηναϊκής Συμμαχίας ; Μονάδες 10

Γ3.α. «ἐξ αὐτοῦ δὲ τοῦ ἔργου [...] ἀνέντας κινδυνεύειν»: στο παραπάνω απόσπασμα να εντοπίσετε τα απαρέμφατα (μονάδες 3) και να μεταφέρετε το καθένα από αυτά στο β΄ ενικό πρόσωπο της προστακτικής του ίδιου χρόνου και της ίδιας φωνής (μονάδες 3). (μονάδες 6)

Γ3.β. «καὶ γὰρ ἂν αἱ ἀποστάσεις πρὸς ὑμᾶς ἐγίγνοντο»: να ξαναγράψετε την πρόταση μεταφέροντας όλους τους κλιτούς τύπους της στον άλλο αριθμό (μονάδες 4). Μονάδες 10

Γ4.α. «Ἆρ’ ἄξιοί ἐσμεν [...] ἐπιφθόνως διακεῖσθαι;»: να μεταφέρετε την περίοδο στον πλάγιο λόγο εξαρτώντας την από τη φράση «Ἀθηναῖοι ἠπόρουν...», κάνοντας όλες τις απαραίτητες αλλαγές.

(μονάδες 6)

Γ4.β. Στο απόσπασμα «Καὶ γὰρ αὐτὴν [...] ἡγεμόνας καταστῆναι» να εντοπίσετε τις λέξεις που λειτουργούν συντακτικά ως αντικείμενα και τους ρηματικούς τύπους από τους οποίους

εξαρτώνται. (μονάδες 4) Μονάδες 10

Αδίδακτο κείμενο επαναληπτικών πανελλαδικών 2019

Γ. ΑΔΙΔΑΚΤΟ ΚΕΙΜΕΝΟ

Γ1.

Άραγε, έχουμε δικαίως την αξίωση, Λακεδαιμόνιοι, εξαιτίας εκείνης της γενναιότητάς μας και της ορθής απόφασής μας να μην μας ζηλεύουν/φθονούν τόσο πολύ οι Έλληνες εξαιτίας της εξουσίας την οποία λάβαμε; Γιατί αυτή την αποκτήσαμε δίχως να ασκήσουμε βία, αλλά όταν εσείς δεν θελήσατε να επιμείνετε στον αγώνα εναντίον των βαρβάρων που είχαν μείνει και όταν οι σύμμαχοι μάς πλησίασαν/προσέγγισαν και μας ζήτησαν να γίνουμε αρχηγοί τους.

Γ2.

Στο δοθέν απόσπασμα από τις Ιστορίες του Θουκυδίδη οι Αθηναίοι υποστηρίζουν ότι δικαίως κατέλαβαν ηγεμονική θέση στην Αθηναϊκή Συμμαχία. Συγκεκριμένα, όπως αναφέρεται στο

απόσπασμα, οι ίδιοι ηγήθηκαν της συμμαχίας χωρίς την άσκηση βίας («ἐλάβομεν οὐ

βιασάμενοι») αλλά εξαιτίας της γενναιότητάς τους, αφού ύστερα από την απόφαση που

έλαβαν οι Λακεδαιμόνιοι να εγκαταλείψουν τον αγώνα εναντίον των βαρβάρων («οὐκ

ἐθελησάντων παραμεῖναι πρὸς τὰ ὑπόλοιπα τοῦ βαρβάρου»), οι Αθηναίοι «ακολούθησαν» το

αίτημα των υπόλοιπων συμμάχων της Συμμαχίας για ανάληψη ηγεμονικών καθηκόντων

(«τῶν ξυμμάχων καὶ αὐτῶν δεηθέντων ἡγεμόνας καταστῆναι»). Εφαρμόζοντας στην πράξη τον

ρόλο του αρχηγού οι Αθηναίοι, ανέπτυξαν την ηγεμονική τους στάση αρχικά λόγω φόβου, σε

έναν δεύτερο χρόνο για την τιμή τους, ενώ τελικώς για το προσωπικό τους συμφέρον.

Γ3.

α. προαγαγεῖν: προάγαγε / εἶναι: ἴσθι / κινδυνεύειν: κινδύνευε

β.

Καί γάρ ἄν ἡ ἀπόστασις πρός σέ / σε ἐγίγνετο.

(ΣΧΟΛΙΟ: λεπτομέρεια, όχι βεβαίως ζητούμενη, αποτελεί η ύπαρξη τόνου στην αντωνυμία λόγω έμφασης

(«πρός σέ»). Βλ. σχετικώς θεωρία περί έγκλισης τόνου στο σχολικό εγχειρίδιο της Γραμματικής της Αρχαίας Ελληνικής Γλώσσας, Γυμνάσιο-Λύκειο).

Γ4.

α. Ἀθηναῖοι ἠπόρουν εἰ ἆρ’ ἄξιοι εἴησαν/εἶεν ἐπιφθόνως διακεῖσθαι.

β. αὐτὴν: είναι αντικείμενο στο ρήμα «ἐλάβομεν».

παραμεῖναι: είναι τελικό απαρέμφατο, αντικείμενο στη μετοχή «οὐκ ἐθελησάντων».

ἡμῖν: είναι αντικείμενο στη μετοχή «προσελθόντων».

καταστῆναι: είναι τελικό απαρέμφατο και λειτουργεί ως αντικείμενο στη μετοχή «δεηθέντων».